[{"text_idx": "#000004", "text": "D\u2019ar 6 a viz C\u2019hwevrer en deus krenet an douar en un andread bras a-varc\u2019h war Stad an Turki hag hini ar Siri. Nerzh ar c\u2019hren-douar 7,8 war skeul Richter, eilet gant unan all 7,5 en deus rivinet ur vro a 14 million a dud o chom enni. Gober a ra ar Stad turk he seizh posubl evit na yafe ket ar sikouriou\u0300 etrevroadel betek ar rannvroiou\u0300 dalc\u2019het gant ar Gurded. Er Parlamant european, kannaded o deus savet o mouezh."}, {"text_idx": "#000005", "text": "Kontan\u0303 a reer etre 50 000 ha 100 000 den flastret dindan gwask ar beton\u0303s bet implijet evit sevel tier. Gou\u0302t a oar an nen n\u2019o deus ket heuliet ar braz eus ar bromotourien ar reolennou\u0300 enepsismik, gant ar son\u0303j leunian\u0303 o chakodou\u0300 evel-just. Eus tu an Turki e laker ar biz war giriegezh ar Stad n\u2019he deus ket graet e labour kontrolin\u0303 ar savaduriou\u0300 : re a draezh er beton\u0303s, re danv ar barennou\u0300 houarn da zerc\u2019hel ar peuliou\u0300 en o sav. Kalz efedusoc\u2019h eo bet evit sevel tailhou\u0300 ispisial \u00ab kren-douar \u00bb san\u0303set evit gwarezin\u0303 ar boblan\u0303s eus efedou\u0300 ar c\u2019hrenou\u0300-douar."}, {"text_idx": "#000006", "text": "Kement-se \u2019vez kontet gant ar mediaou\u0300 dre vras. Met den ne lak ar gaoz war un emzalc\u2019h mantrus a-berzh ar Stad turk. Gober a ra he seizh posubl evit na yafe ket ar sikouriou\u0300 etrevroadel betek ar rannvroiou\u0300 dalc\u2019het gant ar Gurded dibaoe brezel ar Siri."}, {"text_idx": "#000007", "text": "Kannaded european a sav o mouezh"}, {"text_idx": "#000008", "text": "D\u2019ar 15 a viz C\u2019hwevrer, un tregont kannad european, ezel eus ar \u00ab Bodad mignoniezh gant ar Gurded \u00bb, o deus savet o mouezh er parlamant e Strossburi/Strasbourg evit lakaat an hu doareou\u0300 an Durked da virout ouzh ar bodadou\u0300 sikour etrevroadel da vont d\u2019an takadou\u0300 dalc\u2019het gant ar Gurded. Franc\u0327ois Alfonsi, ezel eus strobad Ar Re C\u2019hlas / Emglev Libr Europa (ELE) en deus la\u0302ret sklaer penaos edont a-unan gant an holl bet tapet gant ar c\u2019hren-douar, forzh peseurt gouenn e vijent."}, {"text_idx": "#000009", "text": "Klemm a ra eus doare gouarnamant Erdog\u0306an en deus lakaet e grabanou\u0300 war vro Afri\u0302n ha war vro Gabane a zo er Stad sirian. An arme durk \u2019neus kendalc\u2019het da dagan\u0303 bro ar Gurded er Siri anveet ar Rojava, devezh ar c\u2019hren-douar !"}, {"text_idx": "#000010", "text": "Standing in solidarity with people affected by the #earthquake in #Turkey & #Syria!The EU must ensure that aid reaches the people & lifesavers on the ground & give funding to local organisations who have been tirelessly providing rapid emergency relief. /aosY8zkaRC"}, {"text_idx": "#000011", "text": "En un doare kriz en deus nac\u2019het an Durked e yafe ar skipailhou\u0300 etrevroadel betek ar Rojava ar pezh a dalv kondaonin\u0303 miliadou\u0300 a dud luget dindan rivinou\u0300 o zier, miliadou\u0300 a gorfou\u0300 marv lezet gant ar bleizi hervez ar C\u2019hroasant ruz kurd. Heman\u0303 a c\u2019houlenn arc\u2019hant kentoc\u2019h eget danveziou\u0300 rak kavout a ra gwelloc\u2019h prenan\u0303 dafar war ar plas evit na gouezhfe ket ar sikouriou\u0300 etre daouarn ar Stad Turk."}, {"text_idx": "#000012", "text": "\u00ab Darempredou\u0300 mat en deus ar parlamant european gant ar Gurded dibaoe o deus stourmet ouzh an islamisted \u00bb a lavar c\u2019hoazh Franc\u0327ois Alfonsi (ELE / Femu a Corsica). \u00ab Savet o deus er Rojava ur rejim demokratel emren, un dle emezan\u0303 eo d\u2019an Unvaniezh europat sikour ar bobl-se da gren\u0303vaat an demokratiezh du-hont ha n\u2019eo ket plegan\u0303 ouzh c\u2019hoantou\u0300 Erdog\u0306an da enebin\u0303 ouzh ar bobl kurd \u00bb."}, {"text_idx": "#000014", "text": "Ar memes devezh, un dornad militanted o deus manifestet e diabarzh ar parlamant da zerc\u2019hel son\u0303j eman\u0303 Abdullah O\u0308calan, diazezer ar Strollad Labourerion Kurdistan (pe Partiya Karkere\u0302n Kurdistan, PKK) ha penn ideologel ar Gurded en toull dibaoe 1999."}, {"text_idx": "#000015", "text": "Militants kurdes occupent le Parlement Europe\u0301en et interrompent la se\u0301ance des votes. Leurs demandes de solidarite\u0301 europe\u0301enne sont justifie\u0301es ; il faut retirer le PKK de la liste des organisations terroristes ! \u2066@EFAparty\u2069 \u2066@SCHIEDER\u2069 \u2066@nvillumsen\u2069 /vWS7xRnMKn"}, {"text_idx": "#000017", "text": "Da lenn ivez / A\u0300 lire e\u0301galement"}, {"text_idx": "#000019", "text": "Tunvezh Gloaguen-Grandjean, kazetennerez : \u00ab Div pe teir atersadenn bep sizhun e-pad 7 vloaz \u00bb"}]